《和苗时中子君运判亭溪道中双白猿》
宋代·冯山

雪白霜猿久已灵，江山但觉有馀清。优游此地不常出，皎洁一身能自明。

高挂岂知神气王，仰看谁为骨毛惊。因吟佳句成遗恨，安得风前闻啸声。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。